
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Οργάνωση και διενέργεια των επαγγελματικών 
εξετάσεων και συγκρότηση εξεταστικής επιτρο¬ 
πής. 

2 Διαδικασία απαλλαγών από τις επαγγελματικές 
εξετάσεις και συγκρότηση της επιτροπής απαλ¬ 
λαγών. 

3 Υπερωριακή εργασία για το προσωπικό που υπη¬ 
ρετεί στην «ΕΛΛΗΝΙΚΟ ΦΕΣΤΙΒΑΛ» Α.Ε. για το Β' 
εξάμηνο του 2017. 


ΑΠΟΦΑΣΕΙΣ 

Αριθμ. 1271 οικ (1) 

Οργάνωση και διενέργεια των επαγγελματικών 
εξετάσεων και συγκρότηση εξεταστικής επιτρο¬ 
πής. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΠΙΤΡΟΠΗΣ 
ΛΟΓΙΣΤΙΚΗΣ ΤΥΠΟΠΟΙΗΣΗΣ ΚΑΙ ΕΛΕΓΧΩΝ 

Έχοντας υπόψη: 

1. Το άρθρο 8 του ν. 4449/201 7 (ΦΕΚ Λ 7/24.1.2017) 
«Υποχρεωτικός έλεγχος των ετήσιων και των ενοποι¬ 
ημένων χρηματοοικονομικών καταστάσεων, δημόσια 
εποπτεία επί του ελεγκτικού έργου και λοιπές διατάξεις», 
όπως ισχύει. 

2. Το ν. 3148/2003 «Επιτροπή ΛογιστικήςΤυποποίησης 
και Ελέγχων, ιδρύματα ηλεκτρονικού χρήματος, προ¬ 
στασία ευρώ, επιχειρήσεις διαμεσολάβησης μεταφοράς 
κεφαλαίων» (ΦΕΚ Α7136/5.6.2003), όπως ισχύει, το άρ¬ 
θρο 9 αυτού, όπως αντικαταστάθηκε με το άρθρο 32 του 
ν. 4170/2013 (ΦΕΚ ΑΊ63), καθώς και το άρθρο 1 παρ. 3 
τους ως άνω νόμου, όπως ισχύει. 

3. Την υπ'αριθμ. ΔΓΩΠ0001064 ΕΞ2014/22-08-2014 
απόφαση του Υπουργού Οικονομικών (ΦΕΚ Υ.Ο.Δ.Δ. 
511/2014) και τις υπ. αριθμ. ΓΔΟΠ0001064ΕΞ 2015/ 
27-02-2015 (ΦΕΚ ΥΟΔΔ 166/24- 3-2015) Αριθμ. 
Γ.Δ.Ο.Π. 0000494 ΕΞ 2017 /ΧΠ 546 (ΦΕΚ ΥΟΔΔ 
158/31.03.2017) τροποποιήσεις της περί διορισμού 
του ΔΣ της ΕΛΤΕ. 


4. Το με αριθμ. πρωτ. ΕΛΤΕ 1122/24-5-2017 έγγραφο 
του Σώματος Ορκωτών Ελεγκτών Λογιστών (Σ.Ο.Ε.Λ.) 
προς το Δ.Σ. της Ε.Λ.Τ.Ε., με το οποίο προτείνονται τα τρία 
μέλη που θα συμμετέχουν στην Εξεταστική Επιτροπή. 

5. Την υπ'αριθμ. 130/4ο/25-05-2017 απόφαση του 
Διοικητικού Συμβουλίου της Ε.Λ.Τ.Ε. 

6. Το άρθρο 90 του π.δ. 63/2005 «Κωδικοποίηση της 
Νομοθεσίας για την Κυβέρνηση και τα Κυβερνητικά Όρ¬ 
γανα» (ΦΕΚ Λ798/22.4.2005). 

7. Την παρ. 6 του άρθρου 52 του ν. 4449/2017 (ΦΕΚ Α' 
7/24.1.2017) «Υποχρεωτικός έλεγχος των ετήσιων και 
των ενοποιημένων χρηματοοικονομικών καταστάσεων, 
δημόσια εποπτεία επί του ελεγκτικού έργου και λοιπές 
διατάξεις», όπως ισχύει, αποφασίζει: 

Την έκδοση της κάτωθι κανονιστικής πράξης: 

«ΟΡΓΑΝΩΣΗ ΚΑΙ ΔΙΕΝΕΡΓΕΙΑ 

ΤΩΝ ΕΠΑΓΓΕΛΜΑΤΙΚΩΝ ΕΞΕΤΑΣΕΩΝ 

ΚΑΙ ΣΥΓΚΡΟΤΗΣΗ ΕΞΕΤΑΣΤΙΚΗΣ ΕΠΙΤΡΟΠΗΣ» 

ΚΕΦΑΛΑΙΟ Α' 

«ΟΡΓΑΝΩΣΗ ΚΑΙ ΔΙΕΝΕΡΓΕΙΑ 
ΤΩΝ ΕΠΑΓΓΕΛΜΑΤΙΚΩΝ ΕΞΕΤΑΣΕΩΝ» 

1. Δικαίωμα συμμετοχής στις επαγγελματικές εξετά¬ 
σεις για την απόκτηση άδειας ορκωτού ελεγκτή λογιστή, 
περιλαμβανομένων και των ειδικών επαγγελματικών 
εξετάσεων του ν. 4449/2017, έχουν όσοι πληρούν τις 
προϋποθέσεις της παραγράφου 1 του άρθρου 7 του 
ανωτέρω νόμου. Οι εξετάσεις τελούν υπό την εποπτεία 
και τον έλεγχο της Ε.Λ.Τ.Ε, ενώ η οργάνωση και η εκτέ¬ 
λεση τους ανατίθεται στο ΣΟΕΛ. Στο πλαίσιο αυτό όλες 
οι πράξεις του ΣΟΕΛ υποβάλλονται στην Ε.Λ.Τ.Ε, η οποία 
ασκεί έλεγχο νομιμότητας. 

2. Οι επαγγελματικές εξετάσεις διενεργούνται ανά εξά¬ 
μηνο. Το Εποπτικό Συμβούλιο του ΣΟΕΛ προκηρύσσει 
τη διενέργεια εξετάσεων με απόφαση του, η οποία δη¬ 
μοσιεύεται σε δύο τουλάχιστον αθηναϊκές εφημερίδες 
ευρείας κυκλοφορίας σε όλη την επικράτεια και στην 
ιστοσελίδα του ΣΟΕΛ. Η προκήρυξη αναρτάται επίσης 
στους πίνακες ανακοινώσεων του ΣΟΕΛ. 

3. Η διενέργεια των εξετάσεων αρχίζει τουλάχιστον ένα 
μήνα μετά την τελευταία δημοσίευση ή ανάρτηση της 
προκήρυξης. Η προκήρυξη περιλαμβάνει το αναλυτικό 
πρόγραμμα των εξετάσεων στα γνωστικά αντικείμενα του 

άρθρου 9 του ν. 4449/2017, τον ακριβή χρόνο και τόπο 
διενέργειας τους, τα τυπικά προσόντα των δικαιούμενων 
να θέσουν υποψηφιότητα και την καταληκτική ημερομη¬ 
νία υποβολής υποψηφιοτήτων με τα απαραίτητα δικαι- 
ολογητικά και με το παράβολο συμμετοχής, το εύλογο 
ύψος του οποίου καθορίζεται κάθε φορά από το Εποπτικό 
Συμβούλιο του ΣΟΕΛ και εισπράττεται από αυτό. 

4. Με την ίδια προκήρυξη καλούνται για υποβολή 
υποψηφιότητας και οι ορκωτοί ελεγκτές λογιστές άλλων 
κρατών-μελών της Ε.Ε, οι οποίοι εξετάζονται μόνον στα 
γνωστικά αντικείμενα υπό τα στοιχεία ια,ιβ,ιγ,ιδ,ιε, της 
παραγράφου 1 του άρθρου 9 του ν. 4449/2017, όπως 
αυτά αντιστοιχίζονται στην παράγραφο 16 κατωτέρω, 
πλέον του γνωστικού αντικειμένου «(α2) Ελληνικά Λο¬ 
γιστικά Πρότυπα» που εφαρμόζεται μόνο στην Ελλάδα 
και εντάσσεται στα μαθήματα του Ελληνικού Δικαίου. 

5. Οι εξετάσεις διενεργούνται από πενταμελή Εξεταστι¬ 
κή Επιτροπή, η οποία συγκροτείται με απόφαση του Δ.Σ 
της Ε.Λ.Τ.Ε. Αποτελείται από δύο μέλη Δ.Ε.Π Α.Ε.Ι, το ένα εκ 
των οποίων ορίζεται ως Πρόεδρος, στο γνωστικό πεδίο της 
λογιστικής ή της ελεγκτικής και από τρία μέλη του ΣΟΕΛ. 

6. Η Εξεταστική Επιτροπή με απόφαση της, που αναρ- 
τάται στον πίνακα ανακοινώσεων του ΣΟΕΛ και δημο¬ 
σιεύεται στην ιστοσελίδα του τουλάχιστον πέντε (5) 
πλήρεις ημέρες πριν από την έναρξη των εξετάσεων, 
οριστικοποιεί τον πίνακα υποψηφίων, μετά από έλεγχο 
των τυπικών προσόντων τους. Κατά της ως άνω απόφα¬ 
σης της Εξεταστικής Επιτροπής χωρεί ένσταση ενώπιον 
της, η οποία υποβάλλεται εντός δύο (2) ημερών από τη 
λήξη της προθεσμίας ανάρτησης και δημοσίευσης του 
πίνακα υποψηφίων. Επί των ενστάσεων η Εξεταστική 
Επιτροπή αποφασίζει οριστικά εντός των επόμενων δύο 
(2) ημερών από τη λήξη της προθεσμίας υποβολής τους. 

7. Οι εξετάσεις είναι γραπτές. Κατ' εξαίρεση για άτομα 
με ειδικές ανάγκες διενεργούνται προφορικές εξετάσεις 
μετά από απόφαση της Εξεταστικής Επιτροπής, μετά από 
αίτημα του υποψηφίου το οποίο κατατίθεται με την αίτη¬ 
ση συμμετοχής του στις εξετάσεις και συνοδεύεται υπο- 
χρεωτικώς από ιατρική γνωμάτευση περί της αδυναμίας 
ή δυσχέρειας συμμετοχής του στις γραπτές εξετάσεις. Η 
εν λόγω αποφάσεις της Εξεταστικής Επιτροπής δημοσι¬ 
εύονται μαζί με τον πίνακα υποψηφίων πέντε (5) ημέρες 
πριν την έναρξη των εξετάσεων. 

8. Για τα θέματα των εξετάσεων των μαθημάτων κάθε 
γνωστικού αντικειμένου ορίζονται δύο (2) θεματοθέτες. 
Οι θεματοθέτες κάθε μαθήματος εισηγούνται τρεις σειρές 
πιθανών θεμάτων καθώς και πλήρεις απαντήσεις σε αυτά, 
κατάτις σχετικές διατάξεις του Κανονισμού Εξετάσεωντου 
ΣΟΕΛ. Η Εξεταστική Επιτροπή επιλέγει τα θέματα για την 
εξέταση των μαθημάτων κάθε γνωστικού αντικειμένου. 

9. Τα γραπτά δοκίμια έχουν καλυμμένο το ονοματεπώνυ¬ 
μο και τα λοιπά στοιχεία ταυτότηταςτων υποψηφίων. Κάθε 
υποψήφιος υπόκειται σε έλεγχο ταυτότητας (δελτίο αστυ- 
νομικήςταυτότητας ή διαβατήριο) από τους επιτηρητές, οι 


οποίοι έχουν την ιδιότητα του ορκωτού ελεγκτή λογιστή και 
ορίζονται από το Εποπτικό Συμβούλιο του ΣΟΕΛ. 

10. Η βαθμολόγηση των γραπτών γίνεται από δύο 
βαθμολογητές, οι οποίοι σημειώνουν τους βαθμούς επί 
του γραπτού δοκιμίου και τους καλύπτουν με αδιαφα¬ 
νές κάλυμμα (αυτοκόλλητο). Η κλίμακα βαθμολογίας 
είναι ακέραιες μονάδες από το 0 έως το 20. Επιτυχών 
θεωρείται ο υποψήφιος, ο οποίος συγκέντρωσε σε κάθε 
μάθημα τουλάχιστον τον βαθμό 10. Ως βαθμός νοεί¬ 
ται ο αριθμητικός μέσος όρος της βαθμολογίας των 
δύοβαθμολογητών. Αν οι δυο βαθμολογητές απέχουν 
μεταξύ τους πάνω από τρεις μονάδες και ο μέσος όρος 
τους είναι τουλάχιστον 10, τότε ορίζεται τρίτος βαθμο¬ 
λογητής, ο βαθμός του οποίου και μόνον είναι ο τελικός 
βαθμός. 

11. Οι προφορικές εξετάσεις κατά άρθρο 7 της πα- 
ρούσης απόφασης διενεργούνται από δύο εξεταστές. 
Κατά τη διάρκεια της εξέτασης παρίσταται και τρίτος 
εξεταστής, ο οποίος έχει οριστεί από την Εξεταστική 
Επιτροπή και στην περίπτωση του τελευταίου εδαφίου 
του άρθρου 10 της παρούσης θέτει τον τελικό βαθμό. 

12. Υποψήφιοι που έχουν περατώσει επιτυχώςτις επαγγελ¬ 
ματικές εξετάσεις Ινστιτούτων κρατών - μελών της ΕΕ που 
έχουν συνάψει συμφωνία αμοιβαίας αναγνώρισης μετοΣώμα 
Ορκωτών Ελεγκτών Λογιστών, και η οποία έχει εγκριθεί από 
το ΔΣ της ΕΛΤΕ, καθώς και οι υποψήφιοι που συμμετέχουν 
σε εκπαιδευτικά προγράμματα τα οποία διοργανώνονται 
από κοινού από το Σώμα Ορκωτών Ελεγκτών Λογιστών και 
οποιοδήποτε Επαγγελματικό Ινστιτούτο κράτους - μέλους 
της ΕΕ, θεωρείται ότι έχουν ολοκληρώσει τις επαγγελματικές 
εξετάσειςτου άρθρου 9 του ν. 4449/2017, εφόσον επιτύχουν 
και οτις εξετάσεις των γνωστικών αντικειμένων υπό τα στοι¬ 
χεία ια,ιβ,ιγ,ιδ, και ιε της παραγράφου 1 του άρθρου 9 του 
ν. 4449/2017,όπως αυτά αντιστοιχίζονται στην παράγραφο 
16 κατωτέρω, πλέον του γνωστικού αντικειμένου «(α2) Ελ¬ 
ληνικά Λογιστικά Πρότυπα» που εφαρμόζεται μόνο στην 
Ελλάδα και εντάσσεται στα μαθήματα του Ελληνικού Δικαίου. 

13. Οι θεματοθέτες και οι βαθμολογητές ορίζονται 
με απόφαση του Εποπτικού Συμβουλίου του ΣΟΕΛ και 
εγκρίνονται από την Εξεταστική Επιτροπή. Απαιτείται 
να έχουν την ιδιότητα του μέλους ΔΕΠ ΑΕΙ ή ΤΕΙ ή του 
Εργαστηριακού Διδακτικού Προσωπικού (Ε.ΔΙ.Π) Α.Ε.Ι. 
(ν. 4409/2011- ΦΕΚ ΑΊ 95/6-09-2011,όπως ισχύει) των 
αντίστοιχων γνωστικών αντικειμένων ή να είναι ορκω¬ 
τοί ελεγκτές λογιστές, μέλη του ΣΟΕΛ ή συνταξιούχοι 
ορκωτοί ελεγκτές λογιστές. 

14. Με απόφαση του Εποπτικού Συμβουλίου του ΣΟΕΛ, 
καθορίζονται οι αμοιβές των θεματοθετών, των βαθμο¬ 
λογητών και των επιτηρητών, οι οποίες βαρύνουν τον 
προϋπολογισμό του ΣΟΕΛ. Οι σχετικές με τη λειτουργία 
και τις αμοιβές των μελών της Εξεταστικής Επιτροπής 
δαπάνες βαρύνουν τον προϋπολογισμό του ΣΟΕΛ. 

15. Το ειδικότερο περιεχόμενο των γνωστικών αντι¬ 
κειμένων των επαγγελματικών εξετάσεων είναι το εξής: 

ΓΝΩΣΤΙΚΑ ΑΝΤΙΚΕΙΜΕΝΑ ν. 4449/2017 

ΓΝΩΣΤΙΚΑ ΑΝΤΙΚΕΙΜΕΝΑ ΣΟΕΛ 

(α) Γενικές Αρχές Λογιστικής 

και Λογιστικά Πρότυπα 

(β) Νομοθετικές Ρυθμίσεις και πρότυπα 

αναφερόμενα στη σύνταξη ατομικών 

και ενοποιημένων οικονομικών καταστάσεων 

(αΐ) Γενικές Αρχές Λογιστικής και Λογιστικά Πρότυπα 

• Θεωρία και εφαρμοσμένη Λογιστική 

• Βασικές Λογιστικές Αρχές Διεθνών Λογιστικών 
Προτύπων 

(α2) Ελληνικά Λογιστικά Πρότυπα Νομικό πλαίσιο και 
πρότυπα κατάρτισης ατομικών οικονομικών καταστά¬ 
σεων 

(ια) Διεθνή Λογιστικά Πρότυπα και Δ.Π.Χ.Α. 

(ιστ) Ενοποιημένες Οικονομικές Καταστάσεις 

• Νομικό πλαίσιο και πρότυπα σύνταξης ενοποιημένων 
οικονομικών καταστάσεων 

• Εφαρμοσμένη Λογιστική και Ελεγκτική ενοποιημένων 

(γ)Διεθνή Λογιστικά Πρότυπα και Διεθνή Πρότυπα 
Χρηματοοικονομικής Πληροφόρησης 

οικονομικών καταστάσεων 

(ιδ2) Καταστάσεις ταμειακών ροών 

(ιΐ) Ειδικά θέματα Λογιστικής και Ελεγκτικής Δημοσίου 

τομέα 

(ι2) Ειδικά θέματα Λογιστικής και Ελεγκτικής Τραπεζών 
(ι3) Ειδικά θέματα Λογιστικής και Ελεγκτικής 
Ασφαλιστικών επιχειρήσεων 

(ι4) Ειδικά θέματα Λογιστικής και Ελεγκτικής Ναυτιλια¬ 
κών επιχειρήσεων 

(δ) Χρηματοοικονομική Ανάλυση 

(ιδ 1) Ανάλυση οικονομικών καταστάσεων 

(ε) Κοστολόγηση και Διοικητική 

Λογιστική 

(θ) Κοστολόγηση και διοικητική Λογιστική 
(θεωρία και εφαρμοσμένη Λογιστική) 

(στ) Διαχείριση κινδύνων και εσωτερικός έλεγχος 

(β2) Διαχείριση κινδύνων και εσωτερικός έλεγχος 

(ζ) Ελεγκτική και Επαγγελματικές Ικανότητες του Ελεγκτή 

(βΙ)Ελεγκτική και επαγγελματικές ικανότητες ελεγκτή 

• Νομικό πλαίσιο και πρότυπα ελέγχου ατομικών οικο¬ 
νομικών καταστάσεων 

• Αρχές και Μέθοδοι Ελεγκτικής 

(η) Νομοθετικές Ρυθμίσεις και επαγγελματικά πρότυπα 
σχετικά με υποχρεωτικούς ελέγχους και τις λοιπές ελε- 
γκτικολογιστικές εργασίες και τους Ορκωτούς Ελεγκτές 
Λογιστές 

(θ) Διεθνή Ελεγκτικά Πρότυπα, όπως αναφέρονται στο 
άρθρο 30 

(ι) Κανόνες ανεξαρτησίας και επαγγελματική δεοντολογία 

(ιγ) Διεθνή Πρότυπα Ελέγχου 

• Θεωρία και εφαρμοσμένη ελεγκτική 

• Κανόνες ανεξαρτησίας και επαγγελματική δεοντολογία 

(ια) Αρχές και ειδικά θέματα εταιρικού δικαίου και εται¬ 
ρικής διακυβέρνησης συναφή με ελεγκτικές εργασίες 
(ιβ) Αρχές και ειδικά θέματα πτωχευτικού δικαίου 

(η 1) Αρχές και ειδικά θέματα εταιρικού δικαίου - εταιρι¬ 
κής διακυβέρνησης και πτωχευτικού δικαίου 
(η2) Ειδικές διατάξεις του κωδ. ν. 2190/1920 

(ιγ) Φορολογικό δίκαιο 

(γΐ) Φορολογικά Στοιχεία και Λογιστικό Σύστημα 
ν. 4308/2014 

(γ2) Φόρος Προστιθέμενης Αξίας (Φ.Π.Α.) 

(ιεΐ) Φορολογία Φυσικών Προσώπων 
(ιε2)Φορολογία Νομικών Προσώπων 

(ιδ) Αρχές και ειδικά θέματα αστικού και εμπορικού 
δικαίου 

(ιε) Αρχές και ειδικά θέματα ασφαλιστικού και εργατικού 
δικαίου 

(δΐ) Αρχές και ειδικά θέματα αστικού και εμπορικού 
δικαίου 

(δ2) Αρχές και ειδικά θέματα ασφαλιστικού και εργατικού 
δικαίου 

(ιστ) Πληροφορική και Μηχανοφραφικά συστήματα 

(ιβ) Πληροφορική και Μηχανογραφικά συστήματα 

(ιζ) Αρχές Οικονομίας, Χρηματοοικονομικής και Οικονο¬ 
μικής των επιχειρήσεων 

(στί) Οικονομική Επιχειρήσεων - Πολιτική Οικονομία 
(στ2) Διεθνής Οικονομία 

(ιη) Στοιχεία Μαθηματικών και Στατιστικής 

(ε) Στοιχεία Μαθηματικών και Στατιστικής 

(ιθ) Βασικές αρχές χρηματοοικονομικής διοίκησης 

(ζΐ) Βασικές αρχές οικονομικής διαχείρισης επιχειρήσεων 
(ζ2) Επενδύσεις, νέα χρηματοπιστωτικά μέσα 

ΚΕΦΑΛΑΙΟ Β' 

ΣΥΓΚΡΟΤΗΣΗ ΕΞΕΤΑΣΤΙΚΗΣ ΕΠΙΤΡΟΠΗΣ 

1. Τη συγκρότηση της προβλεπόμενης από τις διατάξεις της παραγράφου 4 του άρθρου 8 του ν. 4449/2017, όπως 
ισχύει, Εξεταστικής Επιτροπής ως εξής: 

• Κοέν Σάντρα του Ιωσήφ, Μέλος Δ.Ε.Π. Α.Ε.Ι., ως Πρόεδρος 

• Ιατρίδης Γεώργιος, Μέλος Δ.Ε.Π. Α.Ε.Ι., ως Μέλος 

• Κασιμάτης Γεώργιος, Ορκωτός Ελεγκτής Λογιστής, ως Μέλος 

• Αουμιώτης Βασίλειος, Ορκωτός Ελεγκτής Λογιστής, ως Μέλος 

• Συρούνης Χαράλαμπος, Ορκωτός Ελεγκτής Λογιστής, ως Μέλος 

2. Η εξεταστική επιτροπή έχει την ευθύνη για την όλη διεξαγωγή των εξετάσεων. 

3. Η θητεία των μελών της Εξεταστικής Επιτροπής είναι για δύο (2) χρόνια. 

Τελικές διατάξεις 

1. Η απόφαση αυτή ισχύει από τη δημοσίευσή της στην Εφημερίδα της Κυβερνήσεως. 

2. Η απόφαση αυτή να δημοσιευθεί στην Εφημερίδα της Κυβερνήσεως. 

3. Διά της παρούσας καταργείται κάθε αντίθετη προς αυτή κανονιστική πράξη. 

4. Όπου στην κείμενη νομοθεσία αναφέρεται η Κανονιστική Πράξη της προηγούμενης παραράφου, από την 
δημοσίευση στο ΦΕΚτης παρούσας απόφασης, λογίζεται αυτή. 

5. Από τις διατάξεις της απόφασης αυτής δεν προκαλείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Ιουνίου 2017 
Ο Πρόεδρος του Δ.Σ. 

ΓΕΩΡΓΙΟΣ ΒΕΝΙΕΡΗΣ 


Αριθμ. 1272οικ (2) 

Διαδικασία απαλλαγών από τις επαγγελματικές εξε¬ 
τάσεις και συγκρότηση της επιτροπής απαλλαγών. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΠΙΤΡΟΠΗΣ 
ΛΟΓΙΣΤΙΚΗΣ ΤΥΠΟΠΟΙΗΣΗΣ ΚΑΙ ΕΛΕΓΧΩΝ 

Έχοντας υπόψη: 

Ι.Το άρθρο 10του νόμου υπ'αριθμ. 4449/2017 (ΦΕΚ 
Α' 7/24.1.2017) «Υποχρεωτικός έλεγχος των ετήσιων και 
των ενοποιημένων χρηματοοικονομικών καταστάσεων, 
δημόσια εποπτεία επί του ελεγκτικού έργου και λοιπές 
διατάξεις», όπως ισχύει. 

2. Το ν. 3148/2003 «Επιτροπή ΛογιστικήςΤυποποίησης 
και Ελέγχων, ιδρύματα ηλεκτρονικού χρήματος, προστα¬ 
σία ευρώ, επιχειρήσεις διαμεσολάβησης μεταφοράς κε¬ 
φαλαίων» (ΦΕΚ Α'/136/5.6.2003), όπως ισχύει, και ιδίως 
το άρθρο 9 αυτού, όπως αντί καταστάθηκε με το άρθρο 
32 του ν. 4170/2013 (ΦΕΚ ΑΊ63), καθώς και το άρθρο 1 
παρ. 3 τους ως άνω νόμου, όπως ισχύει. 

3. Την υπ'αριθμ. ΔΓΟΠ0001064 ΕΞ2014/22-08-2014 
απόφαση του Υπουργού Οικονομικών (ΦΕΚ Υ.Ο.Δ.Δ. 
511/2014) και τις υπ' αριθμ. ΓΔΟΠ0001064ΕΞ 2015/ 
27-02-2015 (ΦΕΚ ΥΟΔΔ 166/24- 3-2015) Αριθμ. Γ.Δ.Ο.Π. 
0000494 ΕΞ 2017 /ΧΠ 546 (ΦΕΚ ΥΟΔΔ 158/31.03.2017) 
τροποποιήσεις της περί διορισμού του ΔΣ της ΕΛΤΕ. 

4. Το υπ'αριθμ. Πρωτ. ΕΛΤΕ 1121/24-5-2017 έγγραφο 
του Εποπτικού Συμβουλίου του ΣΟΕΛ προς το Διοικητικό 
Συμβούλιο της ΕΛΤΕ 

5. Την υπ'αριθμ. 130/5ο/25-05-2017 απόφαση του Δι¬ 
οικητικού Συμβουλίου της Ε.Λ.Τ.Ε. 

6. Το άρθρο 90 του π.δ. 63/2005 «Κωδικοποίηση της 
Νομοθεσίας για την Κυβέρνηση και τα Κυβερνητικά Ορ- 
γανα» (ΦΕΚ Α798/22.4.2005). 


7.Την παρ. 6 του άρθρου 52 του ν. 4449/2017 (ΦΕΚΑ' 7/ 
24.1.2017) «Υποχρεωτικός έλεγχος των ετήσιων και των 
ενοποιημένων χρηματοοικονομικών καταστάσεων, δη¬ 
μόσια εποπτεία επί του ελεγκτικού έργου και λοιπές δι¬ 
ατάξεις», όπως ισχύει, αποφασίζει: 

Την έκδοση της κάτωθι Κανονιστικής Πράξης 

«ΔΙΑΔΙΚΑΣΙΑ ΑΠΑΛΛΑΓΩΝ ΑΠΟ ΤΙΣ 
ΕΠΑΓΓΕΛΜΑΤΙΚΕΣ ΕΞΕΤΑΣΕΙΣ ΚΑΙ ΣΥΓΚΡΟΤΗΣΗ 
ΤΗΣ ΕΠΙΤΡΟΠΗΣ ΑΠΑΛΛΑΓΩΝ» 

Άρθρο 1 
Σκοπός 

Σκοπός της παρούσας είναι ο καθορισμός των διαδι¬ 
κασιών που πρέπει να ακολουθούνται για τη χορήγηση 
απαλλαγών, από τις επαγγελματικές εξετάσεις των υπο¬ 
ψηφίων ορκωτών ελεγκτών λογιστών και η συγκρότηση 
επιτροπής απαλλαγών κατά τα οριζόμενα στο άρθρο 10 
του ν. 4449/2017. 

Άρθρο 2 

Ταξινόμηση Γνωστικών Αντικειμένων (άρθρου 9 
του ν. 4449/2017) 

Στο πλαίσιο της διαχείρισης των απαλλαγών, τα γνω¬ 
στικά αντικείμενα των επαγγελματικών εξετάσεων του 
άρθρου 9 ν. 4449/2017 ταξινομούνται κατά βαθμό ση- 
μαντικότητας για το ελεγκτικό επάγγελμα σε μαθήματα 
υπόβαθρου, βασικά επαγγελματικά μαθήματα και ανώ¬ 
τερα επαγγελματικά μαθήματα ως εξής: 

α. Μαθήματα υπόβαθρου 

(δΐ) Αρχές και ειδικά θέματα αστικού και εμπορικού 
δικαίου 

(ε) Στοιχεία Μαθηματικών και Στατιστικής 

(στ!) Οικονομική Επιχειρήσεων - Πολιτική Οικονομία 
(στ2) Διεθνής Οικονομία 

(ζΐ) Βασικές αρχές οικονομικής διαχείρισης επιχειρή¬ 
σεων 

β. Βασικά επαγγελματικά μαθήματα 
(αΐ) Γενικές Αρχές Λογιστικής και Λογιστικά Πρότυπα 
(α2) Ελληνικά Λογιστικά Πρότυπα 
(βΐ) Ελεγκτική και επαγγελματικές ικανότητες ελεγκτή 
(β2) Διαχείριση κινδύνων και εσωτερικός έλεγχος 
(γΐ) Φορολογικά Στοιχεία και Λογιστικό Σύστημα 
ν. 4308/2014 

(γ2) Φόρος Προστιθέμενης Αξίας (Φ.Π.Α.) 

(δ2) Αρχές και ειδικά θέματα ασφαλιστικού και εργα¬ 
τικού δικαίου 

(ζ2) Επενδύσεις, νέα χρηματοπιστωτικά μέσα 
(ηΐ) Αρχές και ειδικά θέματα εταιρικού δικαίου - εται¬ 
ρικής διακυβέρνησης και πτωχευτικού δικαίου 
(θ) Κοστολόγηση και διοικητική Λογιστική 
(Θεωρία και εφαρμοσμένη Λογιστική) 

(ιβ) Πληροφορική και Μηχανογραφικά συστήματα 
γ. Ανώτερα επαγγελματικά μαθήματα 
(ια) Διεθνή Λογιστικά Πρότυπα και ΔΠΧΑ 
(ιγ) Διεθνή Πρότυπα Ελέγχου 
(η2) Ειδικές Διατάξεις του κωδ. ν. 2190/1920 
(ιδί) Ανάλυση οικονομικών καταστάσεων 
(ιδ2) Καταστάσεις ταμειακών ροών 
(ιεΐ) Φορολογία Φυσικών Προσώπων 
(ιε2) Φορολογία Νομικών Προσώπων 
(ιΐ) Ειδικά Θέματα Λογιστικής και Ελεγκτικής Δημοσίου 
Τομέα 

(ι2) Ειδικά Θέματα Λογιστικής και ΕλεγκτικήςΤραπεζών 
(ι3) Ειδικά Θέματα Λογιστικής και Ελεγκτικής Ασφαλι¬ 
στικών επιχειρήσεων 

(ι4) Ειδικά Θέματα Λογιστικής και Ελεγκτικής Ναυτιλι¬ 
ακών επιχειρήσεων 

(ιστ) Ενοποιημένες Οικονομικές Καταστάσεις 
Άρθρο 3 

Γενικές αρχές απαλλαγών 

α. Η παροχή απαλλαγών, σε ένα ή περισσότερα γνω¬ 
στικά αντικείμενα, από τις επαγγελματικές εξετάσεις του 
άρθρου 8 του ν. 4449/2017, κλιμακώνεται ανάλογα με 
την κατηγορία του γνωστικού αντικειμένου. 

• Στα μαθήματα υπόβαθρου χορηγείται απαλλαγή, 
κάτω από ορισμένες προϋποθέσεις, κατά τα οριζόμενα 
στις περιπτώσεις β - ε κατωτέρω. 

• Στα βασικά επαγγελματικά μαθήματα δεν χορηγείται 
απαλλαγή παρά μόνο σε εξαιρετικές περιπτώσεις και 
κάτω από αυστηρές προϋποθέσεις, κατά τα οριζόμενα 
στις περιπτώσεις β-στ κατωτέρω. 

• Στα ανώτερα επαγγελματικά μαθήματα δεν χορηγεί¬ 
ται καμία απαλλαγή. 

β. Για τη χορήγηση απαλλαγών, εξετάζεται από την 
Επιτροπή Απαλλαγών του άρθρου 4 της παρούσας, η 
αντιστοίχιση μεταξύ της ύλης του κάθε πανεπιστημια¬ 
κού μαθήματος και της αντίστοιχης εξεταστέας ύλης των 
επαγγελματικών εξετάσεων του μαθήματος που ζητείται 
απαλλαγή. 

γ. Απαλλαγή, σε ένα ή περισσότερα γνωστικά αντικεί¬ 


μενα, από τις επαγγελματικές εξετάσεις των υποψηφί¬ 
ων ορκωτών ελεγκτών λογιστών χορηγείται μόνον στα 
μαθήματα υπόβαθρου και όταν ο αϊτών είναι κάτοχος 
τίτλου σπουδών τριτοβάθμιας πανεπιστημιακής εκπαί¬ 
δευσης (ΑΕΙ) της ημεδαπής, ή κάτοχος τίτλου σπουδών 
τριτοβάθμιας τεχνολογικής εκπαίδευσης (ΤΕΙ) οικονο¬ 
μικής κατεύθυνσης της ημεδαπής, ή κάτοχος μεταπτυ¬ 
χιακού τίτλου σπουδών οικονομικής κατεύθυνσης της 
ημεδαπής. Προϋπόθεση αποτελεί να έχει διδαχθεί και 
εξεταστεί επιτυχώς (σε προπτυχιακό ή μεταπτυχιακό επί¬ 
πεδο) τουλάχιστον στο 80% της αντίστοιχης εξεταστέας 
ύλης των επαγγελματικών εξετάσεων του μαθήματος. 

δ. Ο βαθμός κάθε πανεπιστημιακού μαθήματοςγιατο 
οποίο ζητείται απαλλαγή, καθώς και το διάστημα που 
έχει παρέλθει από το χρόνο περάτωσης των σπουδών 
λαμβάνεται υπόψη στην απόφαση για τη χορήγηση 
απαλλαγών. Σε κάθε περίπτωση δεν πρέπει να έχει πα- 
ρέλθει δεκαετία από την ημερομηνία της αρχικής εγγρα¬ 
φής στο πρώτο Ίδρυμα τριτοβάθμιας εκπαίδευσης (ΑΕΙ 
ή ΤΕΙ) της ημεδαπής που αναφέρεται στη παράγραφο 
γ ανωτέρω. 

ε. Οι μέθοδοι εξετάσεων (π.χ. γραπτές, προφορικές 
εξετάσεις, με ανοικτά ή κλειστά βιβλία κ.λ.π.) κάθε πα¬ 
νεπιστημιακού μαθήματος, που ζητείται απαλλαγή, 
λαμβάνονται υπόψη στην απόφαση για τη χορήγηση 
απαλλαγών. Δεν χορηγείται απαλλαγή για μαθήματα στα 
οποία οι σπουδαστές αξιολογήθηκαν είτε από εργασίες 
που τους ανατέθηκαν, είτε από τις ώρες παρακολούθη¬ 
σης και διδασκαλίας. Οι μέθοδοι εξετάσεων κάθε πα¬ 
νεπιστημιακού μαθήματος πρέπει να είναι ισοδύναμες 
με τις αντίστοιχες των επαγγελματικών εξετάσεων του 
άρθρου 8 του ν. 4449/2017. 

στ. Στα βασικά επαγγελματικά μαθήματα χορηγείται 
απαλλαγή σε εξαιρετικές περιπτώσεις και μόνον όταν ο 
αϊτών κατέχει Μεταπτυχιακό ή Διδακτορικό τίτλο σπου¬ 
δών Πανεπιστημιακού ή Ισοδύναμου Ιδρύματος εσωτε¬ 
ρικού ή χωρών της Ευρωπαϊκής Ένωσης, και επιπλέον 
έχει λάβει αποδεδειγμένα εξειδίκευση στο συγκεκριμένο 
μάθημα που ζητείται απαλλαγή. 

Άρθρο 4 

Επιτροπή Απαλλαγών 

Συγκροτείται η Επιτροπή Απαλλαγών Επαγγελματικών 
Εξετάσεων (ΕΠ.Α.Ε.Ε.). Η Επιτροπή αυτή είναι πενταμε¬ 
λής, με τριετή θητεία, και απαρτίζεται από: 

α. Τον Χρήστο Νεγκάκη, Καθηγητή Λογιστικής του 
Τμήματος Λογιστικής και Χρηματοοικονομικής του Πα¬ 
νεπιστημίου Μακεδονίας, ως Πρόεδρο 
β. Τον Πρόεδρο του Συμβουλίου Ποιοτικού Ελέγχου 
της ΕΛΤΕ, ως μέλος 

γ.Τον Διευθυντή Σπουδών του Ινστιτούτου Εκπαίδευ¬ 
σης του ΣΟΕΛ, ως μέλος 

δ. Τον Δημήτριο Κουτσό Κουτσόπουλο, Ορκωτό Ελε¬ 
γκτή Λογιστή, ως μέλος 

εΤον Γεώργιο Παπαναστασόπουλο, Επίκουρο Καθηγη¬ 
τή ΛογιστικήςτουΤμήματος Οργάνωσης και Διοίκησης 
Επιχειρήσεων του Πανεπιστημίου Πειραιά, ως μέλος 
Με απόφαση του Εποπτικού Συμβουλίου του ΣΟΕΛ 
ορίζεται ο γραμματέας της Επιτροπής και καθορίζονται 

οι αμοιβές των μελών της Επιτροπής Απαλλαγών, οι οποί¬ 
ες βαρύνουν τον προϋπολογισμό του ΣΟΕΛ. 

Άρθρο 5 

Διαδικασία χορήγησης απαλλαγών 

Η απαλλαγή των υποψηφίων από τις επαγγελματι¬ 
κές εξετάσεις σε ένα ή περισσότερα γνωστικά αντικεί¬ 
μενα, γίνεται κατά τα οριζόμενα στο άρθρο 9 του ν. 
4449/2017. 

Η χορήγηση απαλλαγής από τις επαγγελματικές εξε¬ 
τάσεις εξετάζεται από την Επιτροπή Απαλλαγών του άρ¬ 
θρου 4 μετά από σχετική αίτηση του ενδιαφερομένου 
υποψήφιου ορκωτού ελεγκτή λογιστή. 

Μαζί με την αίτηση ο υποψήφιος θα υποβάλει: 

α) Αναλυτική βαθμολογία των μαθημάτων για την από¬ 
κτηση του πανεπιστημιακού τίτλου. 

β) Αναλυτικό περίγραμμα της ύλης του πανεπιστημια¬ 
κού μαθήματος που ίσχυε κατά το χρόνο επιτυχίας του 
στις εξετάσεις, επικυρωμένο από το εκπαιδευτικό ίδρυμα. 

γ) Αναλυτική αντιστοίχιση μεταξύ της ύλης του κάθε 
πανεπιστημιακού μαθήματος και της εξεταστέας ύλης 
του γνωστικού αντικειμένου που ζητείται απαλλαγή. 

δ) Κάθε άλλο στοιχείο που, κατά την κρίση της Επιτρο¬ 
πής Απαλλαγών, θεωρηθεί απαραίτητο. 

Άρθρο 6 

Συνεδριάσεις Επιτροπής 

Η Επιτροπή Απαλλαγών συνεδριάζει μετά από πρό¬ 
σκληση του Προέδρου της. 

Η Επιτροπή Απαλλαγών βρίσκεται σε απαρτία όταν 
στις συνεδριάσεις παρίστανται τουλάχιστον τρία (3) από 
τα πέντε (5) μέλη. 

Για τις συνεδριάσεις της Επιτροπής τηρούνται πρακτι¬ 
κά τα οποία κοινοποιούνται στο Εποπτικό Συμβούλιο 
του Σ.Ο.Ε.Λ. 

Άρθρο 7 

Αποφάσεις Επιτροπής 

Η Επιτροπή Απαλλαγών, στο πλαίσιο εκτέλεσης των 
καθηκόντων της, πρέπει να λαμβάνει υπόψη ότι οι εξε¬ 
τάσεις των υποψηφίων ορκωτών ελεγκτών λογιστών 
είναι επαγγελματικές και διαφέρουν, κατά το πλείστον 
ουσιωδώςαπό εκείνεςτων πανεπιστημιακών εξετάσεων 
για την απόκτηση πτυχίου. 

Η απαλλαγή από τις επαγγελματικές εξετάσεις σε ένα 
ή περισσότερα γνωστικά αντικείμενα χορηγείται με κατά 
πλειοψηφία απόφαση των παρισταμένων στις συνεδρι¬ 
άσεις μελών της Επιτροπής Απαλλαγών 

Οι αποφάσεις της Επιτροπής Απαλλαγών γνωστοποι¬ 
ούνται στο Εποπτικό Συμβούλιο του ΣΟΕΛ, το οποίο τις 
επικυρώνει και εισηγείται σχετικά στην Ε.Λ.Τ.Ε., αποστέλ- 
λοντας και το αιτιολογικό της απαλλαγής ή της απόρρι¬ 
ψης της αίτησης. 

Επί της απόφασης απαλλαγής μπορεί να υποβληθεί 
ένσταση από τον ενδιαφερόμενο εντός πέντε (5) ημερών 
από την κοινοποίηση της απόφασης. Επί της ένστασης 
αυτής η Επιτροπή Απαλλαγών αποφασίζει οριστικά 
εντός των επομένων δέκα (10) ημερών από τη λήξη της 
προθεσμίας υποβολής της ένστασης. 


Άρθρο 8 

Τήρηση αρχείου απαλλαγών 

Για τη διευκόλυνση του έργου της Επιτροπής Απαλ¬ 
λαγών τηρείται αρχείο σχετικά με τη διδακτέα ύλη των 
μαθημάτων υπόβαθρου σε κάθε ίδρυμα τριτοβάθμιας 
εκπαίδευσης της ημεδαπής όπως αναφέρεται στο άρθρο 
3 παρ. γ. Το αρχείο αυτό παρακολουθείται συνεχώς και 
ανανεώνεται ανάλογα με τις αλλαγές που γίνονται είτε 
στην ύλη κάθε πανεπιστημιακού μαθήματος είτε στην 
ύλη του αντίστοιχου γνωστικού αντικειμένου των επαγ¬ 
γελματικών εξετάσεων 

Άρθρο 9 - Λοιπά Θέματα 
Τελικές διατάξεις 

1. Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

2. Η απόφαση αυτή να δημοσιευθεί στην Εφημερίδα 
της Κυβερνήσεως. 

3. Διά της παρούσας καταργείται κάθε αντίθετη προς 
αυτή κανονιστική πράξη. 

4. Από τις διατάξεις της απόφασης αυτής δεν προκα- 
λείται δαπάνη σε βάρος του κρατικού Προϋπολογισμού. 

5. Θέματα που δεν καλύπτονται από την παρούσα 
Κανονιστική Απόφαση θα αντιμετωπίζονται με σχετι¬ 
κές αποφάσεις του Διοικητικού Συμβουλίου της ΕΛΤΕ, 
κατόπιν εισήγησης της επιτροπής του άρθρου 4 της 
παρούσας, που έχει επικυρωθεί από το Εποπτικό Συμ¬ 
βούλιο του ΣΟΕΛ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 2017 
Ο Πρόεδρος του ΔΣ 
ΓΕΩΡΓΙΟΣ ΒΕΝΙΕΡΗΣ 


Αριθμ. 2614 _ (3) 

Υπερωριακή εργασία για το προσωπικό που υπη¬ 
ρετεί στην «ΕΛΛΗΝΙΚΟ ΦΕΣΤΙΒΑΛ» Α.Ε. για το Β’ 
εξάμηνο του 2017. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ «ΕΛΛΗΝΙΚΟ 
ΦΕΣΤΙΒΑΛ» Α.Ε. 

Έχοντας υπόψη: 

Ι.Τις διατάξεις: 

α) του άρθρου 20 του ν.4354/2015 (ΦΕΚ ΑΊ 76) «Δια¬ 
χείριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων», όπως τροποποιήθηκε και ισχύει, 
β) του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα», που κυρώθηκε 
με το άρθρο πρώτο του π.δ. 63/2005 (ΦΕΚ Α' 98), 
γ) του ν.2636/1998 (ΦΕΚ ΑΊ98) « Σύσταση εταιριών 
για την οργάνωση καλλιτεχνικών εκδηλώσεων και για τη 
διαχείριση της περιουσίας του Ε.Ο.Τ., σύσταση Εθνικού 
Συμβουλίου Τουρισμού και τροποποιήσεις της νομοθε¬ 
σίας για τον τουρισμό. 

2. Την αριθ. 2/31029/ΔΕΠ/6-5-2016 Εγκύκλιο του Γ.Λ.Κ. 
(ΑΔΑ:ΩΛ9ΣΗ-0ΝΜ) «Παροχή οδηγιών για την εφαρμογή 
των διατάξεων του Κεφαλαίου Β' του ν.4354/2015 (ΦΕΚ 
176 Α') «Μισθολογικές ρυθμίσεις των υπαλλήλων του Δη¬ 
μοσίου, των ΟργανισμώνΤοπικής Αυτοδιοίκησης (Ο.Τ.Α.) 
πρώτου και δεύτερου βαθμού, των Νομικών Προσώπων 
Δημοσίου (Ν.Π.Δ.Δ.) και Ιδιωτικού Δικαίου (Ν.Π.Ι.Δ.), κα¬ 
θώς και των Δ.Ε.Κ.Ο. του κεφ. Α' του ν. 3429/2005 (Α' 314) 
και άλλες μισθολογικές διατάξεις». 

3. Την ανάγκη να προσφέρει υπηρεσία πέραν του κα¬ 
νονικού ωραρίου, μέχρι και την 10η βραδινή, κατά τις 
εργάσιμες ημέρες της εβδομάδας, το προσωπικό που 
υπηρετεί στην ΕΛΛΗΝΙΚΟ ΦΕΣΤΙΒΑΛ Α.Ε., λόγω έκτακτων 
υπηρεσιακών αναγκών και συγκεκριμένα την ανάγκη 
έγκαιρης υλοποίησης του ΦΕΣΤΙΒΑΛ Αθηνών και Επι- 
δαύρου 2017 καθώς και της διαχείρισης θεμάτων αν¬ 
θρώπινου δυναμικού. 

4. Την απόφαση της υπ' αριθμ. 49/25.04.2017 συνεδρί¬ 
ασης του Διοικητικού Συμβουλίου. 

5. Το γεγονός ότι για την κάλυψη των προαναφερθει- 
σών αναγκών προκαλείται δαπάνη η οποία συμπεριλαμ- 
βάνεται στην υπ'αριθ. 211/26.01.2017 σχετική απόφαση 
ανάληψης υποχρέωσης ποσού ύψους είκοσι χιλιάδων 
(20.000) ευρώ για την πληρωμή δαπάνης σε βάρος της 
πίστωσης του προϋπολογισμού εξόδων οικονομικού 
έτους 2017 της «ΕΛΛΗΝΙΚΟ ΦΕΣΤΙΒΑΛ ΑΕ», αποφασίζει 
ομόφωνα: 

Εγκρίνουμε την υπερωριακή απασχόληση από την 
ημερομηνία δημοσίευσης της απόφασης στην Εφημερί¬ 
δα της Κυβερνήσεως έως και 31 Δεκεμβρίου 2017, με την 


προβλεπόμενη από το νόμο αμοιβή του προσωπικού, 
που αναφέρεται στην παρ. 3 του ανωτέρω σκεπτικού 
της παρούσας απόφασης. Οι ώρεςτης υπερωριακής ερ¬ 
γασίας και ο αριθμός του προσωπικού που θα εργάζεται 
υπερωριακά, ορίζονται ως ακολούθως: 

■ έως εκατόν είκοσι (120) απογευματινές ώρες ανά 
υπάλληλο για πενήντα (50) υπαλλήλους όλων των κα¬ 
τηγοριών και κλάδων, μόνιμους, με σχέση εργασίας ιδι¬ 
ωτικού δικαίου αορίστου χρόνου και ορισμένου χρόνου. 

Με απόφαση του Προέδρου του Δ.Σ. θα ορίζονται οι 
υπάλληλοι με ονομαστικό κατάλογο που θα συγκροτούν 
το συνεργείο υπερωριακής απασχόλησης. 

Υπεύθυνοι για την παρακολούθηση, τον έλεγχο και την 
βεβαίωση της πραγματικής παροχής της υπερωριακής 
εργασίας, ορίζονται οι υπεύθυνοι των τμημάτων ή/και 
η Γενική Διευθύντρια. 

Ο αριθμός των υπαλλήλων μπορεί να αυξάνεται σύμ¬ 
φωνα με τις ανάγκεςτης Υπηρεσίας, με ανάλογη μείωση 
των ωρών υπερωριακής εργασίας υπό την προϋπόθεση 
ότι δε θα γίνει υπέρβαση των εγγεγραμμένων πιστώσε¬ 
ων. Η απόφαση αυτή ισχύει από την ημερομηνία δημο¬ 
σίευσής της στην Εφημερίδα της Κυβερνήσεως έως και 
31 Δεκεμβρίου 2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουλίου 2017 
Ο Πρόεδρος 
Γ. ΜΗΛΙΟΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























